Ir-Regolament tal-Kummissjoni (KE) Nru 833/2003
ta’ l-14 ta’ Mejju 2003
li jemenda r-Regolament (KE) Nru 174/1999 li jippreskrivi regoli speċjali dettaljati għall-applikazzjoni tar-Regolament tal-Kunsill (KEE) Nru 804/68 rigward il-liċenzji ta’ esportazzjoni u rifużjonijiet fuq l-esportazzjoni fis-settur tal-ħalib u l-prodotti mill-ħalib
IL-KUMMISSJONI TA’ KOMUNITAJIET EWROPEJ,
Wara li kunsidrat t-Trattat li jistabbilixxi il-Komunità Ewropea,
Wara li kunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq fil-ħalib u l-prodotti mill-ħalib [1], kif emendat l-aħħar bir-Regolament tal-Kummissjoni (KE) Nru 509/2002 [2], u partikolarment l-Artikolu 26(3) u l-Artikolu 31(14) miġjub fih,
Billi:
(1) Id-Deċiżjonijiet tal-Kunsill 2003/298/KE [3] u 2003/299/KE [4] li jikkonkludu protokolli li jaġġustaw l-aspetti ta’ kummerċ tal-Ftehim ta’ l-Ewropa li jistabbilixxu assoċjazzjoni bejn il-Komunitajiet Ewropej u l-Istati Membri tagħhom, mill-banda waħda, u r-Repubblika Ceka u r-Repubblika Slovakka, rispettivament, mill-banda l-oħra, inklużi dispożizzjonijiet dwar konċessjonijiet fil-forma ta’ kwoti reċiproki ta’ tariffi li jinvolvu l-abolizzjoni ta’ ħlasijiet lura (rifondi) tal-Komunita fuq ċerti prodotti.
(2) Sabiex jiġi evitat tfixkil fil-kummerċ ma’ dawn il-pajjiżi u biex ikun hemm garanzija li l-prodotti konċernati huma esportati mingħajr ħlasijiet lura (rifondi), arranġamenti speċifiċi għall-ħruġ ta’ liċenzji lill-dawn il-pajjiżi għandhom jitfasslu kemm jista’ jkun malajr. Għal dan l-iskop, id-dispożizzjonijiet li japplikaw bis-saħħa ta’ l-Artikolu 20b tar-Regolament tal-Kummissjoni (KE) Nru 174/1999 [5], kif l-aħħar emendat mir-Regolament (KE)Nru 754/2003 [6], u r-Regolament tal-Kummissjoni (KE) Nru 1369/2002 tas-26 ta’ Lulju li jidderoga mill-Artikolu 31(10) tar-Regolament tal-Kunsill (KE) Nru 1255/1999 rigward prova tal-wasla fid-destinazzjoni fil-każ ta’ ħlasijiet lura (rifondi) differenzjati u li jippreskrivu regoli dettaljati biex tiġi applikata r-rata ta’ ħlas lura (rifond) ta’ esportazzjoni l-aktar baxxa għal ċerti prodotti mill-ħalib [7], għandhom jiġu estiżi lir-Repubblika Ceka u r-Repubblika Slovakka.
(3) Ir-Regolament (KE) Nru 174/1999 għandu jiġi emendat kif jixraq.
(4) Il-miżuri provduti f’dan ir-Regolament huma b’mod konformi ma’ l-opinjoni tal-Kumitat tat-Tmexxija tal-Halib u l-Prodotti mill-Halib,
ADOTTAT DAN IR-REGOLAMENT:
Artikolu 1
L-Anness VIII mar-Regolament (KE) Nru 174/1999 jiġi mibdul bl-Anness miġjub hawn:
Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Gurnal Uffiċjali ta’ l-Unjoni Ewropea.
Għandu jibda japplika mis-16 ta’ Mejju 2003.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussell, fl-14 ta’ Mejju 2003.